armvectores/hy_wikipedia_2023 huggingface dataset:
Մեծարգո պարոն

Մեծարգո պարոն (անգլ.՝ The Distinguished Gentleman), ռեժիսոր Ջոնաթան Լինի 1992 թվականի ամերիկյան քաղաքական կատակերգություն։


== Սյուժե ==
Ֆլորիդայից խորամանկ խաբեբա Թոմաս Ջեֆերսոն Ջոնսոնը թեև աղքատ չէ, բայց և այնպես հասկանում է, որ այդ խուլ տեղում չի կարող մեծ գումարներ վաստակել։ Նրան գերում են մայրաքաղաքի հարուստ բնակիչները, որոնց հետ կարող է ազատություն տալ իր տաղանդին։ Դրա համար նա որոշում է ընտրվել ԱՄՆ֊ի կոնգրեսի անդամ և վաստակել լոբբինգով զբաղվելով։
Հաջողության հասնելու համար նա օգտագործում է այն փաստը, որ իր կրճատ անունը Ջեֆ Ջոնսոն է, որը համընկնում է վերջերս մահացած կոնգրեսականի անվան հետ, և անցկացնում է ցածրաբյուջե քարոզարշավ, մտածելով, որ մարդկանց մեծ մասը չեն կարողանա գլուխ հանել այդ ամենից և ուղակի կքվեարկեն այն «անունին, որը գիտեն»։ Նա հաղթում է և գնում Վաշինգթոն, որտեղ «փողոցները լցված են ոսկով»։
Սկզբում գործերը լավ են դասավորվում, բայց հետո նա սկսում է տեսնել, թե ինչպես ժլատությունը և կաշառակերությունը դժվարացնում են այն հարցերի լուծումները, ինչպիսիք են՝  նախընտրական հիմնադրամների բարեփոխումը, շրջակա միջավայրի պաշտպանությունը, ինչպես նաև էլեկտրաէներգետիկական ընկերության գործունեությունը, որը փոքրիկ քաղաքում քաղցկեղ է առաջացնում փոքր երեխաների մոտ։
Փորձելով լուծել այս խնդիրները, կոնգրեսական Ջոնսոնն իմանում է, որ նրան խաբել է Էներգետիկայի և արդյունաբերության խորհրդի նախագահ Դիկ Դոջը։ Ջոնսոնը որոշում է պատասխան հարված հասցնել նրան, բայց այնպես, ինչպես ինքն է սովոր՝ խարդախությամբ։ Նրան հաջողվում է և բացահայտում է, որ Դոջը կաշառակեր է։ Ֆիլմի վերջում հասկանալի է դառնում, որ Ջոնսոնին դուրս են նետելու Կոնգրեսից՝ նրա ընտրվելու ձևի պատճառով, բայց նա ցուցադրաբար հայտարարում է, որ «Ես պատրաստվում եմ թեկնածությունս առաջադրել նախագահական ընտրություններում», իսկ հետո ջարդում է «չորրորդ պատը»։


== Դերերում ==


== Հետաքրքիր փաստեր ==
Ֆիլմի բյուջեն կազմել է 50 միլիոն դոլար, իսկ ԱՄՆ֊ում վաճառքից ստացված գումարը՝ 46,666,502 դոլար։


== Մրցանակներ ==
Environmental Media Awards
«Լավագույն ֆիլմ» (1993)
«Լավագույն ռեժիսոր» (Ջոնաթան Լին, 1993)
Political Film Society
Հատուկ մրցանակ (Ջոնաթան Լին, 2001)
Հատուկ մրցանակ (2002)


== Ծանոթագրություններ ==


== Արտաքին հղումներ ==
«Մեծարգո պարոն»(անգլ.) ֆիլմը Allmovie կայքում:
Գանախլեբա (Խուլոյի շրջան)

Գանախլեբա (վրաց.՝ განახლება), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Խուլոյից 2 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 404 մարդ։


== Ծանոթագրություններ ==
Իզերնիա (գավառ)

Իզերնիա (իտալերեն՝ provincia di Isernia) գավառը գտնվում է Իտալիայի Մոլիզե մարզում։ Գավառի վարչական կենտրոնը Իզերնիա քաղաքն է, գավառի նախագահն է Լուիջի Բռասիելլոն (անգլ.՝ Luigi Brasiello)։ Գավառը զբաղեցնում է 1,535,24 կմ² տարածք, բնակչության թվաքանակը կազմում է 86.828՝ 2015 թվականի դրությամբ, բնակչության խտությունը՝ 56,56 մարդ 1 կմ² վրա։ Գավառը ներառում է 52 կոմունա (իտալերեն՝ comuni)՝ նշված Իզերնիա գավառի կոմունաներում։
Իզերնիան հայտնի էր որպես Սամնիտ Ասերնիա (անգլ.՝ Samnite Aesernia)՝ մինչ մ․թ․ա․ 263 թվականը Հռոմեական տիրապետության տակ ընկնելը։ 9-րդ դարի ընթացքում այն բազմիցս թալանվել էր մուսուլմանական արշավների ընթացքում և տուժել էր 847 թվականի երկրաշարժից՝ ավերելով Իզերնիա և Վենաֆրո քաղաքները։ Չնայած դրան, քաղաքը դարձվել է Եպիսկոպոսական աթոռանիստ, և 964 թվականին շնորհվել է կոմսության կարգավիճակ։ 1979 թվականին հնագիտական պեղումների ժամանակ Իզերնիա քաղաքի մոտ գտնվել էր բնակեցման վկայություններ՝ թվագրված պալեոլիթյան ժամանակաշրջանին՝ ավել քան 736,000 տարի առաջ։
476 թվականին՝ Հռոմի անկումից հետո, Բենեդիկտյանները Իզերնիա գավառում հիմնեցին Սան Վինչենցո լա Վոլտուրնո (անգլ.՝ San Vincenzo al Volturno) վանքը։ Երբ տարածք ներխուժեցին մուսուլմանները՝ 500-900 վանականներ գլխատվեցին նրանց կողմից, և շատերը գերեվարվեցին որպես ստրուկներ։ Չնայած դրան, վանքերը շարունակեցին իրենց գործունեությունը և հասան իրենց գագաթնակետին 11-12-րդ դարերի ընթացքում։ Կելեստինոս V պապը ծնվել է Իզերնիայի մոտակայքում և գավառի տոնակատարության օրը՝ Մայիսի 19-ին։ 1805 թվականի երկաշարժը ավերեց Իզերնիայի եկեղեցին, որը վերակառուցվեց 1837 թվականին։


== Աշխարհագրություն ==

Իզերնիայի գավառը հիմնականում լեռնային տարածք է կենտրոնական Իտալիայում։ Հարավ-արևմուտքից լեռների բարձրությունը նվազում է, և անտառապատ բլուրները ձգվում են դեպի հարթավայրերը, որոնք շրջապատում են Վենաֆրոն։ Հյուսիս-արևելքից Կամպոբասո գավառն է։ Հյուսիսից Լ'Աքվիլա և Կիետի գավառներն են՝ երուսն էլ գտնվում են Աբրուցո մարզում։ Արևմուտքից Ֆրոզինոնե գավառն է Լացիո մարզում, իսկ հարավից՝ Կազերտա գավառը Կամպանիայում։
Գավառում կա չորս լեռնաշղթաներ և Աբրուցոի ազգային պարկը։ Գավառի ամենաբարձր գագաթը Մոնթե Մարեն է (Monte Mare)՝ 2,020 մ։ Գլխավոր գետերն են Վոլտուրնոն և Տրիգնոն, որոնք թափվում են Ադրիատիկ ծով։ Սան Վինչենցոյի եկեղեցու լիճը կառուցված է արհեստական ջրամբարով՝ ուժեղացնելու ՀԷԿ սխեման։
Մարզի տնտեսությունը ավանդաբար հիմնված է գյուղատնտեսության վրա։ Հողատարածությունները շատ փոքր են, և արտադրվում են խաղողի, ձիթենու, բանջարեղենի, մրգերի և կաթնամթերքի արտադրանքներ։ Ավանդական մթերքները աճում են գավառում՝ ներառելով նաև հատիկաընդեղեն (իտալերեն՝ Lathyrus sativus) և հացահատիկային (իտալերեն՝ Farro) բույսեր։ Թինթիլիա (իտալերեն՝ Tintilia) խաղողը աճեցվում է մարզի կարմիր գինու (իտալերեն՝ "Tintilia del Molise") արտադրության համար։


== Ծանոթագրություններ ==


== Արտաքին հղումներ ==
Պաշտոնական կայք էջը
Delilah (երգ, Քուին)

«Delilah» (Դելայլա), բրիտանական Քուին ռոք խմբի երգը «Innuendo» ալբոմի համար։ Գրված է Ֆրեդի Մերկուրիի կողմից և նվիրված է նրա սիրելի կատվին։ Երգը որպես սինգլ միայն Թաիլանդում է թողարկվել, որի չարթերում առաջին հորիզոնական է զբաղեցրել։


== Ձայնագրման մասնակիցներ ==
Երգի ձայնագրմանը մասնակցել են խմբի բոլոր անդամները, բացառությամբ թմբկահար Ռոջեր Թեյլորից.

Ֆրեդի Մերկուրի՝ հիմնական վոկալ, բեք վոկալ, ստեղնաշարայիններ, ռիթմ մեքենա
Բրայան Մեյ՝ կիթառ
Ջոն Դիքոն՝ բաս կիթառ


== Հետաքրքիր փաստեր ==
Կիթառային հատվածը կատարելիս, կյանքում առաջին անգամ Մեյը թալք բոքս է օգտագործել։
Ռոջեր Թեյլորը հայտնել է, որ երգը չի ընդգրկվում իր սիրելիների մեջ։
Մերկուրին այս երգը իր կատվին՝ Դելայլային է նվիրել։


== Ծանոթագրություններ ==


== Արտաքին հղումներ ==
Երգի տեքստը ակորդներով
«Delilah» Queenpedia.com կայքում(անգլ.)
«Delilah» Lastfm.ru կայքում
Թելէլլիխե

Թելէլլիխե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օբոլենսկոե (գյուղ, Ժուկովսկի շրջան)

Օբոլենսկոե (ռուս.՝ Оболенское), գյուղ Ռուսաստանի Կալուգայի մարզի Ժուկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յան Հուս

Յան Հուս (մոտ 1371, Հուսինեց - հուլիսի 6, 1415, Կոնստանց, Բոհեմիայի թագավորություն, Չեխական թագի հողեր, Սրբազան Հռոմեական կայսրություն), չեխ եկեղեցական ռեֆորմատոր (բարենորոգիչ), պապականության հակառակորդ, կաթոլիկ եկեղեցու կատարած շահագործությունների դեմ կռվող։ Ազգանունը առաջացել է իր հարազատ Հուսինից գյուղի անունից։
1415 թվականին նրան այրեցին խարույկի վրա։ Նրա հետևորդները ապստամբություն բարձրացրին իշխանների և բարձր հոգևորականների դեմ և այդպիսով մասնակի իրավունքներ (կաթոլիկների նկատմամբ) ձեռք բերեցին։
Համարվում է, որ Հուսի վերջին խոսքերից է եղել հետևյալը․ «100 տարի անց Աստված մի մարդու կբարձրացնի, որի բարենորոգման կոչերը հնարավոր չի լինի անտեսել»։
Չեխերը սիրում էին Հուսին իր կյանքի ընթացքում։ Այժմ նրանք պաշտում են Հուսին և համարում նրան իրենց մարգարեն և նահատակը։


== Ծանոթագրություններ ==
2017 BTS Live Trilogy Episode III: The Wings Tour

2017 BTS Live Trilogy Episode III (Final Chapter): The Wings Tour, հարավկորեական BTS բոյբենդի համերգային շրջագայությունը, որի մեկնարկը տրվել է 2017 թվականի փետրվարի 18-ին Սեուլում։ Համերգները կայացան Հարավային Կորեայում, Չիլիում, Բրազիլիայում, ԱՄՆ-ում, Ավստրալիայում, Ֆիլիպիններում, Ինդոնեզիայում, Հոնկոնգում, Ճապոնիայում, Թաիլանդում։


== Նախապատրաստում և անոնս ==
2016 թվականի նոյոմբերի 18-ին հրապարակվեց Կորեայում առաջիկա տուրի պաշտոնական թրեյլերը։ Ավելի ուշ հայտարարվեց, որ համերգային շրջագայություն է սպասվում Չիլիի, ԱՄՆ-ի և Բրազիլիայի քաղաքներում։
ԱՄՆ-ում շոուի բոլոր հասանելի տոմսերը վաճառվել են մեկ րոպեի ընթացքում։ Համերգին մասնակցել ցանկացողների մեծ քանակի պատճառով ևս երկու համերգ կազմակերպվեց Prudential Center-ում և Honda Center-ում։ Ամերիկայում BTS-ի բոլոր համերգների շուրջ 95 հազար տոմսերը վաճառվել է րոպեների  ընթացքում։
ԱՄՆ-ից հետո սկսվեց տոմսերի վաճառքը Չիլիում։ BTS-ը  դարձավ միակ կորեական խումբը, որը կարողացավ վաճառել բոլոր տոմսերը՝ Movistar Arena-ում ելույթներ ուենալու համար։ Ըստ տվյալների, BTS-ը դարձավ Չիլիի պատմության մեջ երկրորդը «Maroon 5» խմբից հետո, որի տոմսերը վաճառվել էին մի քանի ժամվա ընթացքում։ 2017 թվականի հունվարի 13-ին նույն վայրում հայտարարվեց ևս մեկ համերգի մասին։


== Խաղացանկ ==
Այս ցուցակը օգտագործվել է Սեուլում 2017 թվականի փետրվարի 18-ին և 19-ին կայացած համերգների ժամանակ։ Կախված շոուի գտնվելու վայրից, այն ենթարկվել է փոփոխության.


== Համերգների ամսաթվեր ==


== Ծանոթագրություններ ==
Անդրե Բուշե

Անդրե Բուշե (ֆր.՝ André Bouchet, մարտի 29, 1967(1967-03-29), Իսի լե Մուլինո, Սենա, Ֆրանսիա), ֆրանսիացի դերասան և հեռուստահաղորդավար։ Ամենահայտնի գաճաճ դերասաններից մեկն է (հասակը 1,20 սանտիմետր է)։ Հայտնի է «Ֆորտ Բոյար» հեռուստախաղում իր մասնակցությամբ, որտեղ ներկայանում է Պասպարտու կեղծանվամբ։ Նա բոլոր փորձություններին ուղեկցում է խաղացողներին։


== Գործունեություն ==


=== Կինո և հեռուստատեսություն ===
1987 թվականին սկսել է դերասանի գործունեությունը` նկարահանվելով Միլեն Ֆարմերի «Tristana» երգի տեսահոլովակում, որի ռեժիսորը Լորան Բութոնան է։ 1990 թվականին կարճահասակ անձանց ասոցիացիայի (ֆր.՝ Association des Personnes de Petite Taille) հրավերով մասնակցել Է «Ֆորտ Բոյարին» և այնտեղ ստանձնել Պասպարտուի կերպարը, որը կատարում է մինչ օրս։ Նա բոլոր փորձություններին ուղեկցում է խաղացողներին` ամրոցի գանձատան բանալիներն ստանալու համար։
Շոուի կանադական և բրիտանական տարբերակներում նա կրել է, համապատասխանաբար, Դեդե և Ժակ անունները։ 1994 թվականին օգնություն է ցուցաբերել մեկ այլ գաճաճ դերասանի` Անտոնի Լաբորին` ասոցիացիային անդամակցելու ժամանակ։ Ավելի ուշ Անտոնին դարձել է Ֆորտի ևս մեկ հերոս՝ Պասմյուրայ կեղծանվամբ։
Բացի «Ֆորտ Բոյարին» մասնակցելուց նա նկարահանվել է «France Télévisions»-ի պատվերով նկարահանված «Երեք մերկ աղջիկ» (ֆր.՝ Trois jeunes filles nues), «Երեք հրաշալի հեքիաթ» (ֆր.՝ Trois contes merveilleux) ֆիլմերում (ստեղծվել են Ֆորտ Բոյարի ներկայիս հաղորդավար Օլիվյե Մինի օգնությամբ), ինչպես նաև նկարահանվել է «Ես ապրում եմ իմ կողքին» (ֆր.՝ J'habite près de chez moi) պիեսում։ Երկու անգամ նկարահանվել է «France 2» հեռուստաալիքի «On n'demande qu'à en rire» շոուում։ TF1 հեռուստաալիքում նկարահանվել է իլյուզիոնիստ Ժիլ Արթուրի մի քանի շոուներում, որտեղ խաղացել է նույն աճպարարի դերը, ինչ որ «Ֆորտ Բոյարում» էր։


=== Բեմից դուրս ===
1997 թվականից պաշտոնապես աշխատում է «RATP» ընկերությունում` մետրոյի առաջին գծի տոմսարկղում` վաճառելով մետրոյի ուղեվարձի տոմսերը։


== Ծանոթագրություններ ==
Իգարասի

Իգարասի (պորտ.՝ Igaracy), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկոյի գավառի կազմի մեջ։ Բնակչությունը կազմում է 6716 մարդ՝ 2006 թվականի տվյալներով։ Գրավում է 192,258 կմ2 տարածք։ Բնակչության խտությունը՝ 34,9 մարդ/կմ²։


== Պատմություն ==
Քաղաքը հիմնադրվել է 1962 թվականի հոկտեմբերի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.530.286,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.919,47 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,608 (տվյալները՝ ՄԱԿ-ի զարգացման ծրագրի)։
Մեքենաշինության ինստիտուտ (Սանկտ Պետերբուրգ)

Սանկտ Պետերբուրգի մեքենաշինության ինստիտուտ (ռուս.՝ Санкт-Петербу́ргский институ́т машинострое́ния), բարձրագույն տեխնիկական ուսումնական հաստատություն, որը հիմնադրվել է 1930 թվականին որպես երկրի առաջին տեխնիկական բուհ։ 2011 թվականի սեպտեմբերի 19-ին № Կրթության և գիտության նախարարության № 2310 հրամանով միացվել է Սանկտ Պետերբուրգի պետական ճարտարագիտական համալսարանին։


== Վիճակագրություն ==
Ներկայումս ինստիտուտում սովորում է ավելի քան 3500 ուսանող։ 2008 թվականին ասպիրանտուրայում սովորել է 22 ասպիրանտ՝ բյուջետային կարգով և 14 ասպիրանտ կոմերցիոն ֆինանսավորման հաշվին։ 2008 թվականի տվյալներով պրոֆեսորադասախոսական կազմը հաշվվում էր 259 անձ, որից 33-ը պրոֆեսոր և 135 դոցենտ։


== Ռեկտորներ ==
Միխայիլ Մարտինով (…-2007)
Յուրի Զուբարև (2007-2011)
Ալեքսանդր Իվանով (ներկայումս)


== Ֆակուլտետներ ==
Տեխնոլոգիական (հիմնադրվել է 1963 թվականի փետրվարի 1-ին)
Նախապատրաստական տեխնոլոգիաների ավտոմատացում
Տուրբինաշինարարական
Ատոմային էներգետիկական մեքենաշինություն (հիմնադրվել է 1793 թվականին)
Տնտեսագիտական (կազմակերպությունների մենեջմենթ, ստեղծվել է 1996 թվականին)
Երեկոյան


== Ամբիոններ ==
Կենսագործունեության անվտանգություն և արդյունաբերական էկոլոգիա
Բարձրագույն մաթեմատիկա
Օտար լեզուներ
Պատմություն և ընդհանուր տնտեսական տեսություն
Ձուլման արտադրության տեխնոլոգիաներ և մեքենաներ
Մեքենաներ և մետաղների ճնշմամբ մշակման տեխնոլոգիաներ
Մենեջմենթ
Նկարագրական երկրաչափություն
Եռակցման արտադրության տեխնոլոգիաներ և սարքավորումներ
Կտրում, հաստոցներ, գործիքներ
Նյութերի դիմադրություն և առաձգականության տեսություն
Հատուկ էներգամաեքենաշինություն
Տեսական մեխանիկա
Մեխանիզմների տեսություն և մեքենաների դետալներ
Մեքենաշինության տեխնոլոգիաներ
Մետաղների տեխնոլոգիաներ և մետաղագիտություն
Տուրբինաշինություն և ավտոմատիկայի միջոցներ
Ֆիզիկա
Ֆիզիկական դաստիարակության
Փիլիսոփայություն
Քիմիա
Տնտեսագիտություն և ձեռնարկատիրություն
Էլեկտրատեխնիկա, հաշվողական տեխնիկա և ավտոմատացում


== Ուսանողական սպորտ ==
Ինստիտուտը մասնակցում է բուհերի գավաթի մրցաշարերին։


== Գրականություն ==
Ю. М. Зубарев, А. В. Приёмышев. Профессор Маталин А. А. - жизненный путь и научная деятельность. - СПб.։ Изд-во С.-Петербургского института машиностроения. 2004. - 38 с.


== Ծանոթագրություններ ==


== Արտաքին հղումներ ==
Պաշտոնական կայք Archived 2013-11-02 at the Wayback Machine.
Խաչիկ Դաշտենցի անվան թիվ 114 ավագ դպրոց

Խաչիկ Դաշտենցի անվան թիվ 114 ավագ դպրոց, ավագ դպրոց Երևանի Կենտրոն վարչական համայնքում։


== Պատմություն ==

Դպրոցը հիմնադրվել է 1966 թվականին և կոչվում է հայ խորհրդային գրող, թարգմանիչ, բանասեր Խաչիկ Դաշտենցի անունով։
Կրթության ոլորտում փոփոխությունների հետ կապված 2011 թվականից դպրոցը գործում է որպես ավագ դպրոց։

2003 թվականին դպրոցի առջև տեղադրվել է Խաչիկ Դաշտենցի կիսանդրին (քանդակագործ՝ Համլետ Մատինյան)։


== Տնօրեններ ==
Հովհաննիսյան Սուրեն Իվանի (1966-1977)
Խաչատրյան Դոնարա Ալեքսանդրի (1977-1978)
Ենգիբարյան Ռուզաննա (1978-1980)
Կուպալյան Մարգարիտա Ֆդեի (1980-1997)
Կոստանյան Ռուզաննա Վլադիմիրի (1997-ներկա)


== Հայտնի շրջանավարտներ ==
Ադամ Սահակյան
Արմեն Սարգսյան
Աշոտ Չախոյան
Արշակ Զաքարյան
Գոհար Գասպարյան
Հայկ Հարությունյան
Հրաչուհի Ութմազյան
Նարինե Մալյան
Ռուբեն Միրզախանյան
Սիրուշո
Վահան Մարտիրոսյան
Քրիստինե Պեպելյան


== Ծանոթագրություններ ==
Ներառուկ

Ներառուկներ, բջջի ոչ մշտական բաղադրամասերն են, ձևավորվում ու անհետանում են նրա կենսագործունեության որոշակի փուլերում։


== Կառուցվածք ==
Մեծ մասամբ հատիկների ձև ունեն, բայց ներկայանում են կույտիկներով. այսպես, օրինակ՝ բուսական բջիջներում` դեղնուցը։
Որոշ ստորակարգ ձևերի մոտ, բայց հատկապես բույսերի մոտ ներառուկները լինում են բյուրեղների ձևով` որպես նյութափոխանակության արգասիքներ օգտագործվում են աճի, ծաղկման, պտուղների հասունացման ժամանակ։


== Տեսակները ==
Տարբերում են.

սննդառական կամ տրոֆիկ ներառուկներ
սեկրետոր ներառուկներ
էքսկրետոր ներառուկներ։Սննդառական ներառուկները պարունակում են պահեստային սննդանյութեր, ինչպես, օրինակ, օսլայի, սպիտակուցի հատիկներ, ճարպի կաթիլներ՝ բուսական բջիջներում, գլիկոգեն և ճարպ՝ կենդանական բջիջներում։

Սեկրետոր ներառուկները բնորոշ են գեղձային տիպի բջիջներին։ Նրանք համարվում են հորմոններ և կարգավորում են օրգան-համակարգերի ֆունկցիան։
Էքստրեկտոր ներառուկները բուսական և կենդանական բջիջների նյութափոխանակության վերջնական արգասիքներ են։
Գոյություն ունեն նաև հատուկ նշանակություն ունեցող ներառուկներ, օրինակ, էպիթելի բջիջներում մելանին գունանյութն, որն ունի պաշտպանիչ նշանակություն, էրիթրոցիտներում հեմոգլոբինը թթվածնի և ածխաթթու տեղափոխման դեր է կատարում։
Ներառուկներ են նաև պիգմենտները, որոնք նույնպես հատիկավոր են։


== Տես նաև ==
Վակուոլ
Լիզոսոմ
Պերոքսիսոմ
Բջիջ
Օրգանոիդ


== Աղբյուրներ ==
Ընդհանուր Կենսաբանություն, հեղինակ Նադեժդա Բեգլարյան, էջ 123
Կենսաբանություն, հեղինակ Սիսակյան, էջ 24
Չերեմիկինո (գյուղ, Լոմոնոսովսկի շրջան)

Չերեմիկինո (ռուս.՝ Черемыкино), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խուան Գուալբերտո Գոնսալես

Խուան Գուալբերտո Գոնսալես (իսպ.՝ Juan Gualberto González, հուլիսի 12, 1851(1851-07-12), Ասունսյոն, Պարագվայ - հուլիսի 30, 1912(1912-07-30), Ասունսյոն, Պարագվայ, Իբիդեմ), պարագվայցի քաղաքական գործիչ, երկրի նախագահը 1890 թվականի նոյեմբերի 25-ից 1894 թվականի հունիսի 9-ը։ Եղել է Ազգային Հանրապետական ասոցիացիայի հիմնադիրներից (1877 թվականին)։
Ժերեմի Ֆերարի

Ժերեմի Ֆերարի (ֆր.՝ Jérémy Ferrari, ապրիլի 6, 1985(1985-04-06)), ֆրանսիացի կատակերգու դերասան և հեռուստատեսության ու ռադիոյի հաղորդավար։ Հիմնականում նկարահանվել է սև կատակերգություններում։ Իր կատակերգական հաղորդումներում անդրադարձել է ռասիզմի, ատելության, կնատյացության և խտրականության այլ դրսևորումներին։


== Կենսագրություն ==
Ֆերարին մեծացել է Ֆրանսիայի Արդեններ գավառի Շառլվիլ Մեզիեր կոմունայում։ Նրա ծնողները ծնվել են Իտալիայում և աշխատել տեղի խանութներում։ Ավագ դպրոցում Ֆերարին թողել է դպրոցական ուսումը՝ թատերական կրթություն ստանալու նպատակով։ Երիտասարդ տարիքում սկսել է ճանապարհորդել և ներկայացնել իր «Սքեթչերից մինչև սքեթչեր» սթենդափը։ 17 տարեկանում մեկնել է Փարիզ՝ սովորելու Ֆլորանի դրամատիկական դպրոցում։
Ժերեմի Ֆերարին Ֆրանսիայում հայտնի կատակերգու է։ Երբեմն կատակերգական մրցույթներում է ունենում կատակերգու Առնո Սեմերի հետ։


== Կարիերա ==


=== Թատրոն ===
Սքեթչերից մինչև սքեթչեր
Ես տգե՞ղ եմ
Ուեշ
Երկու դատարկ աթոռներ, Բերտրան Մեթյուի աշխատությունը, որտեղ նա մարմնավորել է բանաստեղծ Արթյուր Ռեմբոյի դերը
Իմ յոթ մահացու մեղքերը
Ալելույա բորդել! (2013 թվականի նոյեմբերին թողարկվել է DVD-ի վրա)
Ավինյոն փառատոն
Ռիրի փառատոն
Եռյակի շրջագայություն, խաղացել է Առնո Սեմերի և Բատիստ Լեկապլենի հետ
Կվաճառեմ երկսենյականոց բնակարան Բեյրութում


=== Հեռուստատեսություն ===
2005՝ Առավոտյան սուրճ, M6
2010-2012՝ Մենք միայն խնդրում ենք ծիծաղել, France 2
2011՝ Մենք վերանայեցինք ամեն ինչ, France 2
2011՝ Մենք չենք ստում, France 2
2012-2013՝ ONDAR Show, France 2
2013՝ Քարտ բլանշ Ժերեմի Ֆերարիի և Առնո Սեմերի համար, France 4
2013՝ Ձեռք չտաս իմ հեռուստացույցին, D8
2013՝ Ծիծաղի մարաթոն, M6 (TV channel)
2014՝ Հեռարձակում բոլորի համար, France 2


== Ծանոթագրություններ ==


== Արտաքին հղումներ ==
Ժերեմի Ֆերարի Internet Movie Database կայքում
Պավել Չառնոտա

Պավել Չառնոտա (լեհ.՝ Paweł Czarnota, ապրիլի 14, 1988(1988-04-14), Օլկուշ, Lesser Poland Voivodeship, Լեհաստան), լեհ շախմատիստ, գրոսմայստեր։ Նրա քույրը՝ Դորոտա Չառնոտան, նույնպես շախմատիստ է։ Լեհաստանի հավաքականի կազմում Պավելը մասնակցել է Թուրինում կայացած շախմատի օլիմպիադային։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Պավել Չերնոտայի անձնական քարտը ՖԻԴԵ-ի կայքում
Պավել Չերնոտայի անձնական քարտը 365chess.com կայքում
Շպրենհագեն

Շպրենհագեն (գերմ.՝ Spreenhagen), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնովում է Շպրենհագենի ենթակայության տակ։ Բնակչությունը 3441 մարդ է (2010 թվականի դեկտեմբերի 31–ի տվյալներով)։ Զբաղեցնում է 136,00 կմ² տարածք։ Պաշտոնական կոդը՝ 12 0 67 469։
Կոմունան ստորաբաժանվում է 5 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Մոլիզե

Անվան այլ կիրառումների համար տե՛ս՝ Մոլիզե (այլ կիրառումներ)Մոլիզե (Molise), մարզ Հարավային Իտալիայում, Ապենինյան թերակղզում։ Տարածքը 4.437 քառ. կմ է, բնակչության թվաքանակը 2012 թվականի տվյալներով՝ 318.219: Վարչական կենտրոնը Կամպոբասո քաղաքն է։ Ծովափնյա մասը բլրավոր հարթավայր է, կենտրոնական մասում՝ Մոլիզե սարահարթը, հարավում՝ Մատեսե կրաքարային լեռնաշղթան (բարձրությունը՝ մինչև 2050 մ Մելետո լեռ)։ Տնտեսության հիմքը գյուղատնտեսությունն է։ Մշակում են ցորեն, ընդեղեն, խաղող, ձիթենի և այլ կուլտուրաներ։ Կա անասնապահություն։ Արդյունաբերությունը կապված է գյուղատնտեսական արտադրանքի վերամշակման հետ։ Զարգացած է տնայնագործությունը։ Ստեղծվել են տուրիստական խոշոր համալիրներ։


== Քույր քաղաքներ ==
 Նովի Սոնչ, Լեհաստան


== Ծանոթագրություններ ==


== Արտաքին հղումներ ==
Official Site of the Regione Molise (իտալերեն)
Molise Region information site (իտալերեն)
Images of Molise
Molisediscovery Archived 2021-02-27 at the Wayback Machine.
MoliseLab
Դոլինկա (գյուղ, Իվանիչևի շրջան)

Անվան այլ կիրառումների համար տե՛ս՝ ԴոլինկաԴոլինկա (ուկրաիներեն՝ Долинка), գյուղ Ուկրաինայի Վոլինի մարզի Իվանիչևի շրջանում։
2001 թվականի տվյալներով Դոլինկա գյուղում բնակվում էր 265 մարդ։ Բնակավայրը զբաղեցնում է 0,591 կմ² տարածք։ Բնակչության խտությունը կազմում էր 448,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիվեժ (Աջ Սուչենգայի վտակ)

Անվան այլ կիրառումների համար տե՛ս՝ Սիվեժ (այլ կիրառումներ)Սիվեժ (ռուս.՝ Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Աջ Սուչենգայի գետի ձախ ափում՝ 9 կմ հեռավորության վրա։ Գետի երկարությունը 13 կմ է։ Սիվեժայի ակունքը գտնվում է Գալիչոսկայի բարձրավանդակում 13 կմ հարավ-արևելք Լեվաշ գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009432
Հիդրոլոգիական ուսումնասիրությունների կոդը - 103000943
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դայ Չժեն

Դայ Չժեն (հունվարի 19, 1724(1724-01-19), Սյունին, Huizhou Fu, Anhui, Ցին կայսրություն - հուլիսի 1, 1777(1777-07-01), Պեկին, Ցին կայսրություն), չին մատերիալիստ փիլիսոփա։
Ըստ նրա՝ բնությունը հավերժ և անկախ է մարդկային գիտակցությունից, իսկ շարժումը «դաոյի» իրական դրսևորումների՝ դրական «յանի» և բացասական «ինի» փոխներգործության արդյունքն է։ Դայ Չժենը գտնում էր, որ բնությունը և հասարակությունը ենթարկվում են բնական անհրաժեշտությանը։ Նա ճանաչողության հիմք է համարել զգայությունը։ Հասարակական հարցերում պաշտպանել է հումանիզմի և լուսավորությաև գաղափարները։


== Ծանոթագրություններ ==
Ծանծաղ (այլ կիրառումներ)

Ծանծաղ անվանումը կարող է վերաբերել.

Ծանծաղ (գետ), գետ Հայաստանի Սյունիքի մարզում
Ծանծաղ (լիճ), լիճ Հայաստանի Սյունիքի մարզում
Ծանծաղ (Ստորին Բասենի գավառ), գյուղ Արևմտյան Հայաստանում, Էրզրումի վիլայեթ
ԱյբԼաբ

ԱյբԼաբը Այբ կրթական հիմնադրամի կողմից հիմնված ուսումնական լաբորատորիաների մոդել է։


== Տես նաև ==
Այբ կրթական հիմնադրամ
Այբ դպրոց


== Արտաքին հղումներ ==
Այբ կրթական հիմնադրամ
“Այբ”-ը և կրթության նախարարությունը հուշագիր են ստորագրել միջազգային մաթեմատիկական օլիմպիադայի անցկացման մասին
ՄԱԿ-ում չինարենի օր

Չինարենի օր ՄԱԿ-ում (չինարեն՝ 聯合國中文日), տոն, որն ամեն տարի նշվում է ապրիլի 20-ին։ Տոնը ՄԱԿ-ի Հանրային տեղեկատվության վարչության կողմից սահմանվել է 2010 թվականին բազմալեզու և մշակութային բազմազանության տոնակատարության, ինչպես նաև ամբողջ կազմակերպությունում բոլոր վեց պաշտոնական լեզուների իրավահավասար օգտագործմանը նպաստելու համար»։ Ապրիլի 20-ն ընտրվել է Ցան Ցզեին հարգանքի տուրք մատուցելու համար, որը, ենթադրվում է, մոտ 5000 տարի առաջ ստեղծել է չինական գրերը։
Առաջին անգամ չինարենի օրը նշվել է 2010 թվականի նոյեմբերի 12-ին, սակայն 2011 թվականից ի վեր ամեն տարի նշվում է ապրիլի 20-ին, ինչը մոտավորապես համապատասխանում է Ցին դինաստիայի ժամանակների չինական օրացույցի գույուի ամսվա սկզբին։ Գույույ բառը բառացիորեն նշանակում է «կորեկի անձրև»։


== Տես նաև ==
Մայրենի լեզվի միջազգային օր
ՄԱԿ-ի պաշտոնական լեզուներ


== Ծանոթագրություններ ==


== Արտաքին հղումներ ==
ՄԱԿ-ի պաշտոնական կայք(չին.)
Բոլնիս (այլ կիրառումներ)

Բոլնիս, կարող է վերաբերել՝

Բոլնիս - քաղաք Վրաստանի հարավում
Բոլնիս - Բոլնիս-Խաչեն հայկական գյուղի անվանումը վրացական աղբյուրներում
Բոլնիս - գետակ Կուրի ավազանում
ら

Հիրագանայում՝ ら, կատականայում՝ ラ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «րա» տառակապակցությանը և Միջազգային հնչյունական այբուբենի /ra/ ձայնին։
Ժամանակակից ճապոներենի վանկային աղյուսակում գտնվում է հիրագանայի り(րի) կանայից առաջ։ Իսկ կատականայում՝ リ(րի) կանայից առաջ։
Նորոդոմ Սիամոնի

Նորոդոմ Սիամոնի (կխմեր.՝ នរោត្ដម សីហមុនី, մայիսի 14, 1953(1953-05-14)[…], Պնոմպեն, Կամբոջա), 2004 թվականի հոկտեմբերի 14-ից Կամբոջայի թագավոր, Նորոդոմ Սիանուկ թագավորի և Մոնինեատի թագուհու որդին։ ՅՈՒՆԵՍԿՕ-ում Կամբոջայի նախկին մշտական ներկայացուցիչ։


== Տիտղոս ==
Նախքան թագադրումը նա կրում էր «Հանձնել Կրոմ Կուհն» (ស្តេចក្រុមឃុន) կոչումը, որը կարող է հավասարեցվել մեծ իշխանի տիտղոսին։ Նրա թագավորական տիտղոսը քմեր լեզվով հնչում է որպես Preah Karuna Preah Bat Sâmdech Preah Bâromneath Norodom Sihamoni Nai Preah Reacheanachakr Kampuchea և մոտավոր թարգմանությամբ նշանակում է՝ «Նորին մեծություն Նորոդոմ Սիամոնի, Կամբոջայի Թագավորության թագավոր»։ «Սիամոնի» անունը բաղկացած է երկու ձևույթներից` նրա մոր և հոր անունների մասերից․ Սիանուկ և Մոնինեատ։


== Կենսագրություն ==
Սիամոնին ծնվել է 1953 թվականին։ Նրա մայրը՝ Մոնինեատը, արքայազն Նորոդոմ Դունգչակի թոռնուհին է և ֆրանս-իտալական բանկիրը Ժան Ֆրանսուա Իզիի դուստրը։ «Royal Ark» կայքի պնդմամբ՝ Սիանուկն ու Մոնինեատն ամուսնացել են երկու անգամ՝ 1952 թվականի ապրիլի 12-ին, և «ավելի ֆորմալ»՝ 1955 թվականի մարտի 5-ին։ Մոնինեատը Սիանուկի յոթերորդ կինն էր[2]։ Նորորդոմ թագավորն ունի հայրական 12 եղբայր ու քույր։ Նրա միակ մայրական եղբայրը եղել է Նորոդոմ Նարինդարապոնգը (1954-2003)։
Կյանքի մեծ մասը ապրել է Կամբոջայից դուրս։ 1962 թվականին Սիանուկը նրան ուղարկել է Պրահա, որտեղ նա ստացել է տարրական և միջնակարգ կրթություն, սովորել է երաժշտական արվեստի ակադեմիայում, սովորել է դասական պարեր։ Մինչև 1975 թվականը ապրել է Պրահայում։ Տիրապետում է ֆրանսերեն և չեխերեն լեզուներին, լավ խոսում է ռուսերեն և անգլերեն։ 1970 թվականի հեղաշրջման ժամանակ Սիամոնին մնացել է Չեխոսլովակիայում։
1975 թվականին արքայազնը լքել է Պրահան և սկսել ուսումնասիրել կինոարվեստը Հյուսիսային Կորեայում, իսկ 1977 թվականին Կարմիր Քմերների օրոք վերադարձել է Կամբոջա։ Շուտով կառավարությունը վերացրել է միապետությունը։ Սիամոնին ձերբակալվել է և տնային կալանքի տակ է եղել մինչև 1979 թվականի Վիետնամական ներխուժումը։ 1981 թվականին Սիամոնին տեղափոխվել է Ֆրանսիա, որտեղ զբաղվել է բալետով, իսկ ավելի ուշ դարձել է պարի Քմերական ասոցիացիայի նախագահ։ Սիամոնին Ֆրանսիայում ապրել է մոտ 20 տարի, սակայն հաճախ այցելել է Պրահա։
1993 թվականին, արդեն լինելով արքայազն, նշանակվել է ՅՈՒՆԵՍԿՕ-ում Կամբոջայի դեսպան։ Մինչ այդ նա հրաժարվել էր Ֆրանսիայում Կամբոջայի դեսպանի պաշտոնից։
2004 թվականի հոկտեմբերի 14-ին, Սիանուկ թագավորի անսպասելի հրաժարականից մեկ շաբաթ անց, 9 անդամներից բաղկացած հատուկ խորհուրդը Սիամոնիին ընտրել է Կամբոջայի թագավոր։ Սիամոնիի ընտրությունն ամրագրվել է վարչապետ Հուն Սենի և Ազգային ժողովի խոսնակ, նոր թագավոր Նորոդոմ Ռանարիտի եղբոր ստորագրություններով։ Պաշտոնապես Սիամոնիի մորուքով գահ Է բարձրացել հոկտեմբերի 29-ին թագադրման օրը։
2008 թվականի դեկտեմբերի 12-ին Սիամոնին թագավորական ընտանիքի քսանվեց անդամի նշանակեց խորհրդականների դատարանում։ Խորհրդի ղեկավար է նշանակվել նրա հայրը՝ արքայազն Նորոդոմ Ռանարիտը։ Մյուս անդամներն էին արքայազն Սիսովատ Սիրիրատը, արքայադուստր Նորոդոմ Մարին, արքայազն Սիսովատ Տոմիկոն։
Սիամոնին ամուրի է և չունի անմիջական ժառանգ։ Սակայն դա մեծ խնդիր չէ, քանի որ Կամբոջայի թագավորն ընտրում է հատուկ խորհուրդ, նույնիսկ եթե միապետն ունի ուղղակի ժառանգ։


== Ծանոթագրություններ ==
Ալֆոս դե Բրիսիա

Ալֆոս դե Բրիսիա (իսպ.՝  Alfoz de Bricia) , քաղաք և համայնք Իսպանիայում, մտնում է Բուրգոս շրջանի մեջ, որն էլ իր հերթին մտնում է Կաստիլիա և Լեոն նահանգի մեջ։ Համայնքը մտնում է Մերինդադես շրջանի կազմի մեջ։ Տարածքը 50 կմ² ։ Բնակչությունը՝ 96 մարդ (2010)։ Հեռավորությունը շրջանի վարչական կենտրոնից՝ 80 կմ։
Ստարիշովկա

Ստարիշովկա (ռուս.՝ Старышовка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ ընտանիք (նկար)

«Սուրբ ընտանիք» (իսպ.՝ La Sagrada Familia), ֆլամանդացի գեղանկարիչ Բերնար վան Օրլիի նկար, ստեղծված 1522 թվականին։ Նկարը գտնվում է Պրադոյի թանգարանում։  


== Նկարագրություն ==
Բերնար վան Օրլին Բրյուսելում ծանոթացել էր Ռաֆայելի «Գործք առաքելոց» գոբելենի էսքիզին և այս աշխատանքում ակնհայտ են իտալական դասականության ազդեցությունը և՛ նկարի կոմպոզիցիայի, և՛ ստորագրության վրա, որն արվել է ոչ թե ռոմանական այլ գոթական տառերով։
Սուրբ ընտանիքը պատկերված է սենյակում, իսկ բաց լուսամուտից երևում է ափամերձ բնապատկերը։ Մանուկ Քրիստոսը խաղում է Տիրամոր հետ, իսկ սուրբ Հովսեփի ձեռքին խնձոր է, որը խորհրդանշում է Եդեմական պարտեզը և Մարիամին՝ նոր Եվայի կերպարում։ Հրեշտակներից մեկը Մարիամին թագադրում է Երկնային Թագուհու թագով, իսկ մյուսը մատուցում է ծաղիկներով լի զամբյուղ, որը խորհրդանշում է Խաչի չարչարանքները, որոնք Հիսուսը պիտի կրեր մարդկության մեղքերի թողության համար։ Սուրբ Հովսեփը պատկերվել է ստվերում և երկրորդ պլանում։


== Գրականություն ==
Национальный музей Прадо. Путеводитель по Прадо = Museo Nacional del Prado. — Издание 6-е, исправленное. — Мадрид: Museo Nacional del Prado, 2019. — С. 340. — 477 с. — ISBN 978-84-8480-352-2


== Ծանոթագրություններ ==


== Արտաքին հղումներ ==
«Սուրբ ընտանիք»  Պրադո թանգարան (իսպ.)
Ալեքսանդրովսկոե (այլ կիրառումներ)

Ալեքսանդրովսկոե, կարող է վերաբերել՝

Ալեքսանդրովսկոե - գյուղ Ռուսաստանի Իրկուտսկի մարզի Բոխանսկի շրջանի կազմում։
Ալեքսանդրովսկոե - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Ալեքսանդրովսկոե - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Վոլյա-Կովելսկայա

Վոլյա-Կովելսկայա (ուկրաիներեն՝ Воля-Ковельська), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Վոլյա-Կովելսկայա գյուղում բնակվում էր 792 մարդ։ Բնակավայրը զբաղեցնում է 2493 կմ² տարածք։ Բնակչության խտությունը կազմում էր 317,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփան Սուքիասյան

Ստեփան Մանուկի Սուքիասյան (մարտի 31, 1946(1946-03-31), Լենինական, Հայկական ԽՍՀ, ԽՍՀՄ - 2021), հայ գալարափողահար, երաժշտագետ, կոմպոզիտոր, Հայաստանի կոմպոզիտորների միության անդամ (2013 թվականից)։


== Կենսագրություն ==
Ստեփան Սուքիասյանը ծնվել է 1946 թվականի մարտի 3-ին Լենինականում։ 1963 թվականին ավարտել է Լենինականի Ք. Կարա-Մուրզայի անվան երաժշտական ուսումնարանը։ 1969 թվականին ավարտել է Երևանի պետական կոնսերվատորիա գալարափողի, 1976 թվականին՝ երաժշտագիտության (Ռ. Ստեփանյանի դասարան), իսկ 1990 թվականին՝ կոմպոզիցիայի (Ղ. Սարյանի դասարան) բաժինները։
1966-1972 թվականներին հանդես է եկել Հայաստանի ռադիոյի և հեռուստատեսության սիմֆոնիկ նվագախմբում, 1972-1981 թվականներին դասավանդել է Երևանի երաժշտական դպրոցներում, 1989 թվականից՝ Երևանի պետական կոնսերվատորիայում (1992-2011 թվականներին եղել է պրոռեկտոր), Գեղագիտության ազգային կենտրոնում կազմակերպել է մանկական ֆիլհարմոնիա (1981-1984)։ 1984-1988 թվականներին եղել է Լենինականի Ք. Կարա-Մուրզայի անվան երաժշտական ուսումնարանի տնօրեն։
Հեղինակել է սիմֆոնիկ, կամերային, վոկալ-գործիքային, երգչախմբային ստեղծագործություններ («Խմբերգեր մանկական երգչախմբի համար», 2010, և այլն)։
Ստեփան Սուքիասյանը մահացել է 2021 թվականին։


== Մրցանակներ ==
2008 – ՀՀ Թեքեյան մշակութային միության մրցանակ,
2012 – Միջազգային երաժշտական փառատոնի հատուկ մրցանակ (Հալլե)։


== Ծանոթագրություններ ==


== Արտաքին հղումներ ==
Ստեփան Սուքիասյան - Լիթանիա՝ նվիրված Եղեռնի 100-ամյա տարելիցին
Ստեփան Սուքիասյան - Կամերային սիմֆոնիա
Ստեփան Սուքիասյան - Լարային կվարտետ (2012)
Դրուժբա (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ԴրուժբաԴրուժբա (ուկրաիներեն՝ Дружба), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Դրուժբա գյուղում բնակվում էր 713 մարդ։ Բնակավայրը զբաղեցնում է 2026 կմ² տարածք։ Բնակչության խտությունը կազմում էր 351,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շուասոփելի

Շուասոփելի (վրաց.՝ შუასოფელი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 130 մարդ։


== Ծանոթագրություններ ==
Պեգալախար

Պեգալախար  (իսպ.՝ Pegalajar), մունիցիպալիտետ և քաղաք Իսպանիայում։ Մտնում է Խաեն պրոնվիցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Սերրա Մախինա շրջանում։ Նրա տարածքը գրավում է 79,7 կմ², իսկ բնակչությունը կազմում է 3116 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 21 կմ հեռավորության վրա։


== Պատկերասրահ ==

		
		


== Ծանոթագրություններ ==
Լոնգարե

Լոնգարե (իտալերեն՝ Longare), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5541 մարդ (2004), բնակչության խտություն՝ 243 մարդ/կմ²։ Զբաղեցնում է 22 կմ² մակերես։ Փոստային ինդեքս 36023։ Հեռախոսային կոդ՝ +39 0444։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տրիսիո

Տրիսիո (իսպ.՝ Tricio), քաղաք և մունիցիպալիտետ Իսպանիայում, մտնում է Ռիոխա նահանգի մեջ, ինչպես նաև Ռիոխա ինքնավար մարզի մեջ։ Մունիցիպալիտետը գտնվում է Նախերա շրջանում։ Տարածքը՝ 6,35 կմ²։ Բնակաչությունը 402 մարդ, (2010 թվականի տվյալներով)։ Հեռավորությունը պրովինցիայի կենտրոնից կազմում է 2 կմ։


== Պատմություն ==
Քաղաքը հիմնադրվել է 154 թվականին։


== Պատկերասրահ ==

		
		
		


== Բնակչություն ==


== Ծանոթագրություններ ==
Լոնդոն 2017 (շախմատային մրցաշար)

Լոնդոն 2017 (London Chess Classic 2017) - միջազգային շախմատային մրցաշար, որն անցկացվել է 2017 թ. դեկտեմբերի 1-ից 11-ը Լոնդոնում։

Ժամանակը. տրվում է 100 րոպե 40 քայլի համար և ևս 60 րոպե մինչև պարտիայի ավարտն ավելացվելով 30 վայրկյան յուրաքանչյուր քայլի համար սկսած առաջին քայլից։


== Մասնակիցներ ==


== Մրցանակներ ==
Մրցանակային ֆոնդը կազմել է 300 000 դոլար.


== Մրցափուլեր ==


== Մրցաշարային աղյուսակ ==


=== Թայ-բրեյք ===


== Ծանոթագրություններ ==


== Հղումներ ==
Պաշտոնական կայք
Ռեգլամենտ Archived 2017-12-01 at the Wayback Machine.(անգլ.)
Փոտեր շրջան (Տեխաս)

Անվան այլ կիրառումների համար տե՛ս՝ Փոտեր շրջան (այլ կիրառումներ)Փոտեր շրջան (անգլ.՝ Potter County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.354 կմ² է, բնակչությունը՝ 113.546 մարդ (2000 թ. տվյալներով)։ Շրջկենտրոնն է Ամարիլո բնակավայրը։ Կազմավորվել է 1876 թ.։
Արթուր Աֆրիկյան

Արթուր Սերգեյի Աֆրիկյան (նոյեմբերի 15, 1961(1961-11-15)), ՀՀ պետական գործիչ, ՀՀ ֆինանսների նախարարի տեղակալ, մաքսային ծառայության գեներալ-մայոր։


== Կրթություն ==
1984 թ. ավարտել է Երևանի ժողովրդական տնտեսության ինստիտուտը՝ տնտեսագետի որակավորմամբ։


== Աշխատանքային գործունեություն ==
1979-1980 թթ. աշխատել է Հուշարձանների վերականգնման հատուկ գիտաարտադրական արվեստանոցում որպես բանվոր։
1980-1982 թթ. ծառայել է Խորհրդային բանակում։
1982-1983 թթ. աշխատել է Հուշարձանների վերականգնման հատուկ գիտաարտադրական արվեստանոցում որպես տնտեսագետ։
1983-1990 թթ. աշխատել է Երևանի Օրջոնիկիձեի շրջխորհրդի գործադիր կոմիտեի ֆինանսական բաժնում որպես տնտեսագետ, ավագ տնտեսագետ, հարկային գլխավոր վերստուգիչ-հարկային տեսչության պետ։
1990-2000 թթ. աշխատել է որպես Էրեբունու, Շահումյանի, Մաշտոցի, Էջմիածնի, Կոտայքի, Խորհրդայինի հարկային տեսչությունների պետ։
2000-2001 թթ. աշխատել է որպես ՀՀ պետական եկամուտների նախարարի խորհրդական։
2001-2002 թթ. աշխատել է որպես ՀՀ ԿԱ մաքսային պետական կոմիտեի նախագահի աշխատակազմի ղեկավար։
2002-2008 թթ. աշխատել է որպես ՀՀ ԿԱ մաքսային պետական կոմիտեի աշխատակազմի ղեկավար-գլխավոր ֆինանսիստ։
2008 թ. հունիսի 23-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր մաքսային պետական կոմիտեի աշխատակազմի ղեկավարի պաշտոնից։
2008 թ. հունիսի 23-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր մաքսային պետական կոմիտեի նախագահի տեղակալ։
2008 թ. սեպտեմբերի 11-ին ՀՀ Վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալ՝ ազատվելով Հայաստանի Հանրապետության կառավարությանն առընթեր մաքսային պետական կոմիտեի նախագահի տեղակալի պաշտոնից։
2014 թ. մայիսի 17-ին ՀՀ Վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալի պաշտոնից։
2014 թ. մայիսի 17-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ։


== Կոչումներ և դասային աստիճաններ ==
ՀՀ Նախագահի 2003 թ. դեկտեմբերի 29-ի հրամանագրով շնորհվել է ՀՀ քաղաքացիական ծառայության երկրորդ դասի պետական խորհրդականի դասային աստիճան։
ՀՀ Նախագահի 2011 թ. դեկտեմբերի 29-ի հրամանագրով շնորհվել է մաքսային ծառայության գեներալ-մայորի հատուկ կոչում։


== Ծանոթագրություններ ==
Պոռնոգրաֆիկ դերասան

Պոռնոդերասան, պոռնոգրաֆիկ ֆիլմերում կամ լուսանկարներում, կենդանի սեռական ցուցադրություներում կամ փիփ-շոուներում մասնակից անձ։
Որոշ իրավասություններ առևտրային պոռնոգրաֆիան համարում են որպես մարմնավաճառության մի ձև, թեև դերասանների մեծ մասը էրոտիկ և պոռնոգրաֆիկ ֆիլմերում նկարահանվելը չեն համարում մարնավաճառության ձև տարբեր պատճառներով։ Պատճառներից մեկը այն է, որ սովորաբար նրանց վճարում է ոչ թե իրենց զուգընկերը, այլ այն ստուդիան, որի ֆիլմերում նրանք նկարահանվում են։
Շատ պոռնոդերասաններ կարիերայի սկզբում աշխատում էին որպես մերկապարուհի կամ ֆոտոմոդել Անետա Քիզ, Նիքի Ռոդս, Ժաննա Մայքլզ, Թայլոր Ուեյն։
Պոռնոգրաֆիկ դերասանները և դերասանուհիները ստանոում են AVN Awards, XRCO Awards և XBIZ Awards մրցանաակներ։ AVN մրցանակները հանձվում են ամերիյան AVN ամսագրի կողմից։ Դրանք կոչվում են «Պոռնո օսկար»։
Հաճախ պոռնոդերասանուհիներ իրենց համար որոշում են թույլատրելիի սահմանը։ Մի մասը նկարահանվում են միայն թեթև պոռնոյում, միայն լեսբուհական դրվագներում, կամ լավ ծանոթ մարդկանց հետ (Ռաքել Դերիան) և բացառում են «կոշտ պոռնոն», որն կարող է պարունակել ԲԴՍՄ տարեր, անալ սեքս (Ֆեյ Ռեյգան), օրալ կամ խմբակային սեքս (Կարին Շուբերգտ)։ Որոշները, ընդհակառակը մասնագիտանում են միայն կոշտ պոռնոյում՝ Դենի Դենիելս, Էլեն Սեյնթ, Կարմելա Բինք, Մեմֆիս Մոնրո, Լաուրա Էնջել, Ջեյն Դարլինգ, Նիկիտա Դենիզ, Մոնիկա Մաստոս։
Առավել տարածված վտանգը պոռնոդերասանների համար, դա տարբեր սեռական ճանապարհով փոխանցվող հիվանդություններով վարակվելն է։


== Ինքնակենսագրականներ ==
Truth Behind the Fantasy of Porn: The Greatest Illusion on Earth, Shelley Lubben, 2010 (ISBN 978-1-4538-6007-6) (անգլ.)
Sinner Takes All: A Memoir of Love and Porn, 2009 (ISBN 1-59240-522-3) (անգլ.)
Candy Barr AKA Juanita Dale Slusher, 2009 (ISBN 97809818220) (անգլ.)
The Devil Made Me Do It, 2008 (ISBN 0-615-19907-0) (անգլ.)
Per amore e per forza, 2007 (իտալ.)
The Hardest (Working) Man in Showbiz, 2006 (ISBN 0-06-084083-8) (անգլ.)
Porno — Ein Star packt aus, 2005 (գերմ.)
Secretos de una pornostar, 2005 (իսպ.)
How to Make Love Like a Porn Star: A Cautionary Tale, 2005 (անգլ.)
J’assume, 2005 (ISBN 2-35012-020-1) (ֆր.)
Sex Star, 2003 (ֆր.)
Traci Lords: Underneath It All, 2003 (անգլ.)
Raw Talent, 1990 (ISBN 0-87975-625-X) (անգլ.)
Hard, 2001 (ISBN 2-253-15449-0) (ֆր.)
Քրիսթի Քանյոն, Lights, Camera, Sex!, «Canyon Publishing» — 314 էջ, ISBN 0972747001։ (անգլ.)
Penetrating Insights, 1994 (ISBN 1-885591-22-5) (անգլ.)
The Secret Lives of Hyapatia Lee, 2000 (ISBN 1-58721-906-9) (անգլ.)


== Տես նաև ==
Պոռնոգրաֆիա


== Ծանոթագրություններ ==


== Արտաքին հղումներ ==
Քիմ Քարդաշյանի պոռնո ֆիլմը
(3867) Շիրետոկո

(3867) Շիրետոկո (անգլ.՝ Shiretoko), աստերոիդ աստերոիդների հիմնական գոտում։ Հայտնաբերվել է 1988 թվականի ապրիլի 16-ին Մասայուկի Յանայի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,350626 ա. մ., առավելագույնը մոտենում է 2,0996 ա. մ. հեռավորության վրա և հեռանում 2,6017 ա. մ.։ Արեգակի շուրջ մեկ ամբողջական պտույտ է կատարում 1316,36 երկրային օրվա ընթացքում, իր ուղեծրով շարժվելով միջինում 0,273482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3867) Շիրետոկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեսնովկա (գյուղ, Լուգինսկի շրջան)

Անվան այլ կիրառումների համար տե՛ս՝ ՏեսնովկաՏեսնովկա (ուկրաիներեն՝ Теснівка), գյուղ Ուկրաինայի Ժիտոմիրի մարզի Լուգինսկի շրջանում։
2001 թվականի տվյալներով Տեսնովկա գյուղում բնակվում էր 143 մարդ։ Բնակավայրը զբաղեցնում է 0,57 կմ² տարածք։ Բնակչության խտությունը կազմում էր 250,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գառլենդա

Գառլենդա (իտալերեն՝ Garlenda), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը 1232 մարդ է (2008 թվականի տվյալներով)։ Բնակչության խտությունը՝ 149 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 17033, հեռախոսային կոդ՝ 0182։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ (անգլ.)
Մոնաշի համալսարան

Մոնաշի համալսարան (անգլերեն՝ Monash University) - Ավստրալիայի պետական համալսարան, կենտրոնը գտնվում է Մելբուռնում (Վիկտորիա նահանգ)։ Հիմնվել է 1958 թ. և անվանվել է Առաջին համաշխարհային պատերազմի հերոս ավստրալիացի գեներալ Ջոն Մոնաշի պատվին։ Այժմ Մոնաշի համալսարանը Ավստրալիայի ամենանշանավոր համալսարաններից մեկն է և հանդիսանում է պատվավոր «Ութնյակի խմբի» (Ավստրալիայի ութ լավագույն համալսարանների խմբակի) անդամներից մեկը։
Մոնաշի համալսարանը նաև խոշորագույնն է Ավստրալիայում (մոտ 56 000 ուսանող և 15 000 անձնակազմ)։ Ունի մասնաճյուղեր Մալայզիայում և Հարավային Աֆրիկայում։


== Ֆակուլտետներ ==
Արվեստի և նկարչության ֆակուլտետ
Արվեստների ֆակուլտետ
Բժշկության, քույրական գործի և առողջապահական գիտությունների ֆակուլտետ
Բիզնեսի և տնտեսության ֆակուլտետ
Գիտության ֆակուլտետ
Դեղագործության և դեղագործական գիտությունների ֆակուլտետ
Իրավաբանության ֆակուլտետ
Կրթության ֆակուլտետ
Ճարտարագիտության ֆակուլտետ
Տեղեկատվական տեխնոլոգիայի ֆակուլտետ


== Ծանոթագրություններ ==


== Արտաքին հղումներ ==
Մոնաշի համալսարանի պաշտոնական կայքը
Կարոլա Բլում

Կարոլա Բլում (գերմ.՝ Carola Bluhm, նոյեմբերի 16, 1962(1962-11-16), Բեռլին, Արևելյան Գերմանիա), գերմանացի քաղաքական գործիչ, Բեռլինի պատգամավորների պալատի և Բեռլինի սենատի անդամ։


== Կենսագրություն ==
Կարոլա Բլումը ծնվել է Արևելյան Բեռլինում։ Մայրն ու հայրը եղել են իրավաբան։ Նա ծնվել է «բաց ակադեմիական ընտանիքում», որտեղ ամեն օր տեղի են ունեցել «բանավեճեր»։ Ըստ իր հայտարարության՝ դրանից հետո նա որոշել է սկսել քաղաքական կարիերա։
1981 թվականին համալրել է Գերմանիայի սոցիալիստական միասնական կուսակցության շարքերը և դրանից հետո դարձել է տեղական քաղաքական պաշտոնի թեկնածու։ Ընդ որում՝ նա անարդար է համարել Գերմանիայի միակուսակցական համակարգը։ 1982 թվականին դպրոցում ստացել է մասնագիտական կրթություն։ 1982-1987-ական թվականներին նա այցելել է Բեռլինի Հումբոլդտի համալսարան։ Համալսարանում սովորել է սոցիալիզմ և Մարքսիզմ-Լենինիզմ։ 1987 թվականին ստացել է գիտնականի աստիճան։
1985 թվականին ծնվել է նրա դուստրը։ 1987-1991-ական թվականներին աշխատել է Բեռլինի տնտեսական ակադեմիային կից տնտեսության սոցիալիստական կառավարման ինստիտուտում գիտական աշխատող։
Գերմանիայի միավորումից հետո դարձել է Բեռլինի պատգամավորների պալատի անդամ, որը հիմա ընդգրկում է Արևելյան և Արևմտյան Բեռլինը։ 2009-2011-ական թվականներին եղել է Բեռլինի սենատի անդամ։


== Ծանոթագրություն ==
Լիելուպե

Լիելուպե, Լելուպե (լատիշ․՝ Lielupe, թարգմանաբար՝ «Մեծ գետ», գերմանական ու հին ռուսական անվանումը՝ Կուրլյանդյան Աա, ռուս.՝ Курляндская Аа, գերմ.՝ Kurländische Aa), գետ Լատվիայում։ Երկարությունը կազմում է 119 կմ, ավազանի մակերեսը՝ 17,6 հազ. կմ²։ Թափվում է Ռիգայի ծոց (գետից առանթնացող վտակներից մեկը թափվում է Արևմտյան Դվինա։ Թերակղզին, որ Լիելուպեն առաջացնում է իր ակունքի մոտ, կոչվում է Ռիգայի ծովափ։ Գետը նավարկելի է մինչև Ելգավա։
Լիելուպեի ափին են տեղակայված Ելգավա քաղաքն ու Կալնցիեմս գյուղը (նախկինում՝ քաղաք)։ Լիելուպեի ներքին հոսանքում՝ գետի ձախ ափի ու Ռիգայի ծոցի միջև, տեղակայված է Յուրմալա քաղաքը, իսկ աջ ափին՝ Պրիեդայնե բնակավայրը, որ ընդգրկված է Յուրմալայի կազմում։
Լիելուպեն իր նշանակությամբ երկրորդ գետն է Լատվիայում։ Այն ձևավորվում է Մեմելե, Մուսա գետերի՝ Բաուսկա գետը թափվելու արդյունքում։ Լիելուպեն ավելի կարճ է, քան Մեմելեն (191 կմ) ու Մուսան (164 կմ)։ Մինչ Իսլիցե վտակի միանալու տեղը Լիելուպեն հոսում է լայն հարթավայրի դոլոմիտային հունով, որ շրջապատված է ժայռերով։ Այնուհետև ափերը ցածրանում են ու հավասարվում շրջակա հարթավայրին։ Գետի հունի թեքությունը մեծ չէ, հատկապես Էմբուրգից մինչև գետաբերան, այդ պատճառով էլ այն դանդաղ հոսում է Զեմգալեի հարթավայրով ու Ծովափնյա իջվածքով։ Նախկինում Լիելուպեն թափվել է Արևմտյան Դվինա, սակայն 1697 թվականի գարնանային վարարման ժամանակ առաջացել են սառցե հսկայական պատնեշներ, գետն իր համար նոր հուն է բացել դեպի Ռիգայի ծոց։ 1755 թվականին ձևովորվել է Լիելուպեի ներկայիս գետաբերանը։ Լիելուպեի նախկին հունով այժմ հոսում է նրանից առանձնացող Բուլուպե գետը, որ թափվում է Արևմտյան Դվինա։
Լիելուպեն ունի ավելի քան 250 վտակներ (Բուլուպե, Գարոզե, Իեցավա, Իսլիցե, Սվիտենե, Սեսավա, Վիրցավա, Պլատոնե, Սվետե և այլն)։ Այն ջուր է հավաքում բավական մեծ տարածությունից, այդ պատճառով էլ գարնանային վարարումների ժամանակ հեղեղում է շրջակա դաշտերն ու բնակավայրերը։
Ակունքի մոտ գետի խորությունը շուրջ 1 մ է, Ելգավայից ներքև՝ 8-12 մ, իսկ գետաբերանի մոտ՝ 15-20 մ։ Լիելուպեն ավելի հարմար է նավարկության համար, քան Լատվիայի մյուս գետերը։


== Ծանոթագրություններ ==


== Արտաքին հղումներ ==
Information about Lielupe river basin
Բելառուսերեն Վիքիպեդիա

Բելառուսերեն Վիքիպեդիա (բելառուս․՝ Беларуская Вікіпедыя), Վիքիպեդիա բազմալեզու և ազատ հանրագիտարանի Բելառուսերեն տարբերակն է։


== Վիճակագրություն ==
Այսօր՝ 7 Ապրիլի 2023 թ.-ին Վիքիպեդիայի Բելառուսերեն բաժինը ունի 230 113 հոդված։ Գրանցված են 128 268 մասնակից, նրանցից 283 կատարել են գոնե մեկ խմբագրում անցած 30 օրվա ընթացքում, իսկ 10 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 4 465 179-ը։


== Արտաքին հղումներ ==
Բելառուսերեն Վիքիպեդիա (բելառուս.)
Ստիո

Ստիո (իտալերեն՝ Stio), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1088 մարդ, բնակչության խտությունը կազմում է 45 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 84075, հեռախոսային կոդ՝ 0974։
Բնակավայրի հովանավորն է համարվում Սուրբ Սան Պասկուալ Բեյլոնը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0974 990034
Էլեկտրոնային փոստ՝ info@comune.stio.sa.it
Պաշտոնական կայք՝ http://www.comune.stio.sa.it/ Archived 2010-03-25 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.) Archived 2010-03-25 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (139201-139300)

Աստերոիդների ցանկ (139101-139200)  • Աստերոիդների ցանկ  • Աստերոիդների ցանկ (139301-139400)
 Աստերոիդների ցանկ (139101-139200)  • Աստերոիդների ցանկ  • Աստերոիդների ցանկ (139301-139400)
Բիլիգան Ներքին

Բիլիգան Ներքին (անգլ.՝ Biligan Nerkin, ռուս.՝ Билиган Неркин), ձմեռանոց Արևմտյան Հայաստանում, Էրզրումի նահանգի Բայագետի գավառում, Գայազետի գավառակում։ 1877-1878 թվականներին 9 տուն՝ 43 քուրդ բնակչով։ Կովկասի 5-վերստանոց քարտեզում չի նշանակված։


== Ծանոթագրություններ ==
Ժելոբի (այլ կիրառումներ)

Ժելոբի, կարող է վերաբերել՝

Ժելոբի - գյուղ, Ուկրաինայի Սումիի մարզի Ախտիրկայի շրջանում
Ժելոբի - գյուղ, Ուկրաինայի Վիննիցայի մարզի Տոմաշպոլի շրջանում